

**LIETUVOS RESPUBLIKOS ŪKIO MINISTRAS**

**įsakymas**

**DĖL Lietuvos Respublikos ūkio ministro 2002 m. gegužės 15 d. įsakymo nr. 170 „Dėl Lietuvos Respublikoje parduodamų daiktų (prekių) ženklinimo ir kainų nurodymo taisyklių“ pakeitimo**

2014 m. birželio 11 d. Nr. 4-376

Vilnius

1. P a k e i č i u Lietuvos Respublikos ūkio ministro 2002 m. gegužės 15 d. įsakymą Nr. 170 „Dėl Lietuvos Respublikoje parduodamų daiktų (prekių) ženklinimo ir kainų nurodymo taisyklių“:

1.1. Pakeičiu antraštę ir ją išdėstau taip:

„**DĖL PREKIŲ ŽENKLINIMO IR KAINŲ NURODYMO TAISYKLIŲ PATVIRTINIMO**“.

1.2. Pakeičiu preambulę ir ją išdėstau taip:

„Vadovaudamasis Lietuvos Respublikos civilinio kodekso 6.353 straipsnio 4 dalies 3 punktu ir Lietuvos Respublikos Vyriausybės 2014 m. balandžio 16 d. nutarimo Nr. 352 „Dėl įgaliojimų suteikimo įgyvendinant Lietuvos Respublikos civilinį kodeksą“ 2 punktu ir įgyvendindamas 1998 m. vasario 16 d. Europos Parlamento ir Tarybos direktyvą 98/6/EC dėl vartotojų apsaugos, žymint vartotojams siūlomų prekių kainas (OL *2004 m. specialusis leidimas*, 15 skyrius, 4 tomas, p. 32):“.

1.3. Pakeičiu 1 punktą ir jį išdėstau taip:

„1. T v i r t i n u Prekių ženklinimo ir kainų nurodymo taisykles (pridedama).“

1.4. Pripažįstu netekusiu galios 2 punktą.

1.5. Pakeičiu nurodytuoju įsakymu patvirtintas Lietuvos Respublikoje parduodamų daiktų (prekių) ženklinimo ir kainų nurodymo taisykles:

1.5.1. Pakeičiu pavadinimą ir jį išdėstau taip:

„**PREKIŲ ŽENKLINIMO IR KAINŲ NURODYMO TAISYKLĖS**“.

1.5.2. Pakeičiu 1 punktą ir jį išdėstau taip:

„1. Prekių ženklinimo ir kainų nurodymo taisyklės (toliau – šios Taisyklės) nustato bendruosius Lietuvos Respublikoje vartotojui parduoti skirtų prekių ženklinimo ir kainų nurodymo reikalavimus.“

1.5.3. Pakeičiu priedo žymą ir ją išdėstau taip:

„Prekių ženklinimo ir kainų nurodymo taisyklių

priedas“.

2. N u s t a t a u, kad šis įsakymas įsigalioja 2014 m. birželio 13 dieną.

Energetikos ministras,

pavaduojantis ūkio ministrą Jaroslav Neverovič

SUDERINTA

Lietuvos Respublikos teisingumo ministerijos

2014-06-11 raštu Nr. (1.27)2T-627